Shartnoma loyihasi
tanlashning mahalliy ishtirokchilari uchun
Shartnoma loyihasi yakuniy hisoblanmaydi, uning shartlari tomonlarning kelishuviga ko‘ra O‘zbekiston Respublikasining amaldagi qonun hujjatlariga va tanlash shartlariga zid bo‘lmagan qismlarga o‘zgartirilishi mumkin.
Shartnoma
Toshkent shahar							2026 yil “___”___________

O‘zbekiston Respublikasi Tashqi iqtisodiy faoliyat milliy banki aksiyadorlik jamiyati, bundan buyon “Buyurtmachi” deb yuritiladi, ishonchnoma № ___________ ___ .___.2026 y. asosida ish yurituvchi ________________________ nomidan, bir tomondan, va _________________________________________, bundan buyon “Pudratchi” deb yuritiladi, Ustav asosida ish yurituvchi _____________________________________ nomidan, ikkinchi tomondan, birgalikda “Tomonlar” deb atalib, “O‘zmilliybank” AJ Surxandaryo viloyati Qumqo'rg'on bank xizmatlar markazi hududidagi hojatxona binosini joriy taʼmirlash ishlarini bajarish yuzasidan 2026 yildagi xarid komissiyasi yig‘ilishining ______ - sonli bayonnomasiga asoslanib, mazkur shartnomani (keyingi o‘rinlarda — “Shartnoma”) quyidagilar haqida tuzdilar:

1. Shartnoma predmeti
1.1. “Pudratchi” “Buyurtmachi” topshirig‘iga asosan “O‘zmilliybank” AJ Surxandaryo viloyati Qumqo'rg'on bank xizmatlar markazi hududidagi hojatxona binosini joriy taʼmirlash ishlarini bajarish majburiyatini oladi (keyingi o‘rinlarda — Obyekt)

2. Shartnoma narxi
2.1. Ushbu shartnoma bo‘yicha ishlarning umumiy qiymati QQSni (%) hisobga olgan holda _______________ (__________________________________________________________) so‘mni tashkil etadi.
2.2. Bajarilgan ishlar uchun hisob-kitoblar quyidagi tartibda amalga oshiriladi:
- Oldindan to‘lov (avans to‘lovi) — shartnomaning umumiy summasining 30% miqdorida, shartnoma imzolangan kundan boshlab 10 (o‘n) bank kuni ichida.
2.3. Bajarilgan ishlar uchun to‘lov Buyurtmachi tomonidan Pudratchi taqdim etgan “Bajarilgan ishlar (qilingan xarajatlar) qiymati to‘g‘risidagi hisob-faktura ma’lumotnomasi” hamda bajarilgan ishlar dalolatnomalari asosida, avans summasini mutanosib ravishda ushlab qolgan holda amalga oshiriladi.
2.4. Qolgan joriy moliyalashtirish obyekt bo‘yicha shartnoma umumiy qiymatining 70 % igacha bo‘lgan miqdorda amalga oshiriladi.

3. Ishlarni bajarish muddati
3.1. Pudratchi mazkur Shartnomaning 1-bandida nazarda tutilgan ishlarni 2.2-bandga muvofiq avans to‘lovi o‘tkazilgan kundan boshlab 30 (Oʻttiz) kalendar kuni ichida bajarishi shart.
3.2. Pudratchi tomonidan ishlarning boshlanish sanasi — avans to‘lovi Pudratchining hisob raqamiga kelib tushgan kundan boshlab 3 kalendar kuni ichida.
3.3. Obyektning kafolat muddati bajarilgan ishlarni topshirish-qabul qilish dalolatnomasi imzolangan kundan boshlab kamida 1 (bir) yilni tashkil etadi. Ushbu muddat davomida Pudratchi Buyurtmachi tomonidan aniqlangan barcha kamchiliklarni o‘z kuchi va mablag‘lari hisobidan bartaraf etish majburiyatini oladi.


4. Tomonlarning huquq va majburiyatlari
4.1. Pudratchining huquq va majburiyatlari:
4.1.1. Ishlarni tegishli sifatda va yuqori professional darajada bajarish.
4.1.2. Ishlarni ushbu Shartnoma va texnik topshiriqda nazarda tutilgan muddatlarda bajarish.
4.1.3. Buyurtmachiga oid ma’lumotlarning maxfiyligini ta’minlash.
4.1.4. Ishlarni bajarish uchun zarur bo‘lgan to‘liq va ishonchli hujjatlarni Buyurtmachidan talab qilish.
4.1.5. Ishlarni bajarish jarayonida yuzaga keladigan masalalar bo‘yicha Buyurtmachining mas’ul shaxslaridan zarur tushuntirishlarni olish.
4.1.6. Normativ hujjatlar talablariga amal qilish.
4.1.7. Obyektda texnika xavfsizligi, yongʻin xavfsizligi, elektr xavfsizligi, mehnatni muhofaza qilish va sanitariya gigiyena rejimi qoidalariga rioya etish.
4.1.8. Ishlar tugagandan soʻng hududni tozalash va chiqindilarni olib chiqib ketish. 
4.1.9. Barcha ishlarni loyiha-smeta hujjatlariga muvofiq, qurilish normalarining tegishli boblariga va ishlab chiqarishni tashkil etish va ishlarni qabul qilish qoidalariga rioya qilgan holda bajarish.
4.1.10. Taʼmirlash ishlari davomida moddiy zarar yetkazilgan taqdirda, buyurtmachi va pudratchi 3 kun ichida tekshirish dalolatnomasi tuzishi va zararni qoplash toʻgʻrisida qaror qabul qilishi shart.

5.2. Buyurtmachining huquq va majburiyatlari:
5.2.1. Bajarilgan ishlar uchun Pudratchiga o‘z vaqtida haq to‘lash.
5.2.2. Pudratchining talabiga binoan, texnik topshiriqda ko‘rsatligan xizmatlarni ko‘rsatish uchun zarur bo‘lgan hujjatlarni to‘liq hajmda va belgilangan muddatlarda taqdim etish.
5.2.3. Pudratchi tomonidan ko‘rsatilayotgan xizmatlarning borishi va sifatini istalgan vaqtda tekshirish.
5.2.4. Pudratchi xodimlarining Buyurtmachining Bosh ofisi binolariga kirishini ta’minlash.

6. Ishlarni topshirish va qabul qilish tartibi

6.1. Ko‘rsatilgan xizmatlar hajmi bo‘yicha Buyurtmachi dalolatnoma va hisob-fakturani olgan kundan boshlab 10 kun ichida uni imzolashi yoki ko‘rsatilgan xizmatlarni qabul qilishdan asoslantirilgan yozma rad javobini yuborishi shart.
Agar dalolatnoma va hisob-faktura yuborilgan kundan boshlab 10 bank kuni ichida Pudratchi Buyurtmachidan imzolangan hujjat yoki asoslantirilgan rad javobini olmasa, xizmatlar Pudratchi tomonidan to‘liq ko‘rsatilgan va Buyurtmachi tomonidan qabul qilingan deb hisoblanadi.
6.2. Xizmatlar Buyurtmachi yoki uning vakolatli vakili tomonidan xizmatlarni topshirish dalolatnomasi imzolangan paytdan boshlab ko‘rsatilgan hisoblanadi.

7. Maxfiylik
7.1. Tomonlar mazkur Shartnomaning mavjudligi va mazmunini, shuningdek Shartnoma doirasida taqdim etilgan har qanday axborotni sir saqlash majburiyatini oladilar.
7.2. Tomonlar ushbu Shartnoma bo‘yicha bir tomonning oldindan yozma roziligisiz uchinchi shaxslarga to‘liq yoki qisman ma’lumot oshkor etmaslikka majburdirlar.
7.3. Ushbu qoida O‘zbekiston Respublikasi qonunchiligida nazarda tutilgan hollar bundan mustasno, cheklanmagan shaxslar doirasiga ochiq bo‘lgan axborotlarga tatbiq etilmaydi.

8. Fors-major
8.1. Tomonlar mazkur Shartnoma bo‘yicha majburiyatlarning to‘liq yoki qisman bajarilmasligi yong‘in, suv toshqini, zilzila va boshqa tabiiy ofatlar kabi oldindan ko‘rib bo‘lmaydigan va bartaraf etib bo‘lmaydigan holatlar (fors-major) oqibatida yuzaga kelgan bo‘lsa, javobgarlikdan ozod etiladilar.
8.2. Fors-major holatlari yuzaga kelganda, majburiyatlarni bajarish muddati ushbu holatlar va ularning oqibatlari amal qilgan muddatga mutanosib ravishda uzaytiriladi.
8.3. Tomonlar fors-major holatlarining boshlanishi va tugashi haqida bir-birini zudlik bilan yozma ravishda xabardor qilishlari shart.
8.4. Fors-major holatlariga tayanayotgan tomon vakolatli davlat organi tomonidan berilgan tasdiqlovchi hujjatni taqdim etishi shart.

9. Tomonlarning javobgarligi
9.1. Ishlarni o‘z vaqtida ko‘rsatmaganligi uchun Pudratchi Buyurtmachiga bajarilmagan majburiyat summasining har bir kechiktirilgan kuni uchun 0,5 % miqdorida penya to‘laydi, biroq penya umumiy summasi ko‘rsatilmagan ishlar qiymatining 20 %idan oshmasligi lozim.
9.2. Buyurtmachi to‘lovni kechiktirgan taqdirda, Pudratchiga kechiktirilgan summa uchun har bir kun uchun 0,5 %, biroq 20 %dan oshmagan miqdorda penya to‘laydi.
9.3. Ushbu Shartnomada nazarda tutilmagan javobgarlik choralari O‘zbekiston Respublikasi Fuqarolik kodeksi va “Xo‘jalik yurituvchi subyektlar faoliyatining shartnomaviy-huquqiy bazasi to‘g‘risida”gi Qonun hamda amaldagi qonunchilikka muvofiq qo‘llaniladi.



10. Shartnomaning amal qilish muddati va bekor qilish tartibi
10.1. Mazkur Shartnoma Tomonlar tomonidan imzolangan kundan e’tiboran kuchga kiradi va Tomonlar majburiyatlari to‘liq bajarilgunga qadar amal qiladi.
10.2. Shartnoma Tomonlar tomonidan imzolangan sanadan kuchga kirib, _________ 202__ yildan boshlab yuzaga kelgan munosabatlarga tatbiq etiladi.

11. Nizolarni hal etish tartibi
11.1. Mazkur Shartnomani bajarish jarayonida yuzaga keladigan nizolar imkon qadar muzokaralar yo‘li bilan hal etiladi.
11.2. Muzokaralar orqali hal etish imkoni bo‘lmagan taqdirda, qonunchilikda belgilangan nizoni sudgacha hal etish tartibidan so‘ng, nizolar O‘zbekiston Respublikasi Iqtisodiy sudida ko‘rib chiqiladi.

12. Korrupsiyaga qarshi band
12.1. Mazkur Shartnoma bo‘yicha o‘z majburiyatlarini bajarish jarayonida Tomonlar, ularning affillangan (o‘zaro bog‘liq) shaxslari, xodimlari yoki vositachilari to‘g‘ridan-to‘g‘ri yoki bilvosita ravishda pora berish/olish, tijorat poraxo‘rligi, mansab vakolatlarini suiiste’mol qilish sifatida baholanishi mumkin bo‘lgan harakatlarni, shuningdek O‘zbekiston Respublikasi qonunchiligi, xalqaro huquq normalari hamda O‘zbekiston Respublikasining jinoiy yo‘l bilan olingan daromadlarni legallashtirishga (yuvishga) qarshi kurashish bo‘yicha xalqaro shartnomalari talablarini buzuvchi boshqa korrupsiyaviy huquqbuzarliklarni sodir etmaslik majburiyatini oladilar — bu majburiyat Shartnoma Tomonlari o‘rtasidagi munosabatlarga ham, uchinchi shaxslar va davlat organlari bilan bo‘lgan munosabatlarga ham tatbiq etiladi.
Shuningdek, Tomonlar mazkur talabni o‘zlarining affillangan (o‘zaro bog‘liq) shaxslari, xodimlari, vakolatli vakillari va vositachilariga yetkazish majburiyatini oladilar.
12.2. Shartnomaning har bir Tomoni, ularning affillangan (o‘zaro bog‘liq) shaxslari, xodimlari va vositachilari boshqa Tomonning xodimlari yoki vakolatli vakillarini har qanday shaklda rag‘batlantirishdan, jumladan pul mablag‘lari berish, sovg‘alar taqdim etish, ularga bepul xizmatlar ko‘rsatish yoki ishlar bajarish orqali, ushbu xodim yoki vakolatli vakil tomonidan rag‘batlantiruvchi Tomon manfaatlariga xizmat qiluvchi harakatlarni ta’minlashga qaratilgan harakatlardan voz kechadilar.
12.3. Xodim tomonidan rag‘batlantiruvchi Tomon manfaatlariga xizmat qiluvchi harakatlar deganda, jumladan quyidagilar tushuniladi:
a) boshqa kontragentlarga nisbatan asossiz ustunliklar berish;
b) har qanday kafolatlarni taqdim etish;
c) amaldagi tartib-taomillarni tezlashtirish;
d) xodimning o‘z xizmat vazifalari doirasida bajaradigan, biroq Tomonlar o‘rtasidagi munosabatlarning shaffofligi va ochiqligi tamoyillariga zid bo‘lgan boshqa harakatlar.
12.4. Agar Tomonda boshqa Tomon, uning affillangan (o‘zaro bog‘liq) shaxslari, xodimlari, vakolatli vakillari yoki vositachilari tomonidan mazkur modda bilan nazarda tutilgan majburiyatlarning buzilishi sodir bo‘lgan yoki sodir bo‘lishi mumkin degan asoslar paydo bo‘lsa, u bu haqda boshqa Tomonni zudlik bilan yozma shaklda va Shartnomada ko‘rsatilgan elektron pochta manzili orqali xabardor qilishi shart.
Yozma xabarnomada Tomon tegishli faktlarga havola qilishi yoki bunday buzilish sodir bo‘lganini yoki sodir bo‘lishi mumkinligini ishonchli tarzda tasdiqlovchi yoki taxmin qilishga asos beruvchi materiallarni taqdim etishi lozim.
12.5. Mazkur modda qoidalarining buzilishi to‘g‘risida xabarnoma olgan Tomon yozma xabarnomani olgan kundan boshlab 10 (o‘n) ish kuni ichida uni ko‘rib chiqishi va ko‘rib chiqish natijalari haqida boshqa Tomonga xabar berishi shart.
12.6. Tomonlar mazkur modda qoidalarining buzilishi faktlari bo‘yicha maxfiylik tamoyillariga rioya qilgan holda tegishli tekshiruv o‘tkazilishini hamda ehtimoliy nizoli vaziyatlarning oldini olish bo‘yicha samarali choralar ko‘rilishini kafolatlaydilar.
Shuningdek, Tomonlar buzilishlar haqida xabar bergan Tomon yoki uning alohida xodimlari uchun hech qanday salbiy oqibatlar yuzaga kelmasligini kafolatlaydilar.
12.7. Agar mazkur modda qoidalarining bir Tomon tomonidan buzilganligi asosi tasdiqlansa va/yoki xabarnomani ko‘rib chiqish natijalari to‘g‘risida boshqa Tomonga axborot taqdim etilmasa, boshqa Tomon mazkur Shartnomani sudgacha bo‘lgan tartibda, bir tomonlama ravishda, Shartnomaning amal qilishi tugash sanasidan oldin yozma xabarnoma yuborish orqali bekor qilish huquqiga ega.




13. Yakuniy qoidalar
13.1. Shartnomaga kiritiladigan har qanday o‘zgartirish va qo‘shimchalar faqat yozma shaklda va Tomonlarning vakolatli vakillari tomonidan imzolangan taqdirdagina haqiqiy hisoblanadi.
13.2. Mazkur Shartnomada nazarda tutilmagan masalalar bo‘yicha Tomonlar O‘zbekiston Respublikasi amaldagi qonunchiligiga amal qiladilar.
13.3. Shartnoma ikki nusxada tuzilgan bo‘lib, har ikkala nusxa bir xil yuridik kuchga ega. Har bir Tomonda bittadan nusxa saqlanadi.

12. Tomonlarning manzillari va bank rekvizitlari

	Buyurtmachi:	

_________________________
	Pudratchi:

___________________________



